*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*73. számú előterjesztés*

Bátaszék Város Önkormányzat Képviselő-testületének 2022. április 27-én

16 órakor megtartandó ülésére

a Bátaszéki Német Nemzetiségi Egyesület támogatási kérelme

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző  **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**KOIS Bizottság 2022.04.25.PG Bizottság 2022.04.26. |

**Tisztelt Képviselő-testület!**

A Bátaszéki Német Nemzetiségi Egyesület (a továbbiakban: Egyesület) 2022. március 17-én támogatási kérelemmel fordult Bátaszék Város Önkormányzatához (a továbbiakban: Önkormányzat), melyben a Bátaszéki Ifjúsági Fúvószenekar Karnagyának díjazásához kérnek támogatást. A fúvós zenekar karnagyának karmesteri díja (havonta 30.000,- Ft) évente 360.000,- Ft, amely összeg az Egyesület költségvetésének jelentős részét képezi.

Az Egyesület ezért kéri, hogy az Önkormányzat - lehetőségeihez mérten - támogassa az Egyesületet, hogy a karmesteri díjat kifizethesse a Karnagy Úr részére.

A jövőre tekintettel, javasoljuk, hogy az önkormányzat évente biztosítsa a karnagy karmesteri díját a Bátaszéki Ifjúsági Fúvószenekar fenntartása érdekében, melyhez a fedezetet a mindenkori költségvetésében szükséges biztosítania.

Kérjük a T. Képviselő-testületet a fentiek megtárgyalására és az alábbi határozati javaslat elfogadására:

**H a t á r o z a t i j a v a s l a t:**

**Bátaszéki Német Nemzetiségi Egyesület támogatása a Bátaszéki Ifjúsági Fúvószenekar fenntartása érdekében**

Bátaszék Város Önkormányzatának Képviselő-testülete

1. a Bátaszéki Német Nemzetiségi Egyesület (székhely: 7140 Bátaszék, Szent István tér 7., adószám: 19232018-1-17, képviseli: Kardos Gábor Antal elnök) részére, a Bátaszéki Ifjúsági Fúvószenekar működtetése céljából 2022. évben 360.000 Ft vissza nem térítendő támogatást biztosít, melynek fedezetét az önkormányzat 2022. évi költségvetése általános tartalék kerete terhére biztosítja;
2. felhatalmazza a város polgármesterét a támogatási szerződés aláírására.

*Határidő:* 2022. május 12.

*Felelős:* dr. Bozsolik Róbert polgármester

 (a támogatási szerződés aláírásáért)

*Határozatról értesül:* Bátaszéki Német Nemzetiségi Egyesület

 Bátaszéki KÖH Pénzügyi Iroda

 irattár